Document ID: 31999R2636

KOMISJONI MÄÄRUS (EÜ) nr 2636/1999
14. detsember 1999,
teabe edastamise kohta tubakasektoris alates 2000. aasta saagikoristusest ja määruse (EMÜ) nr 1771/93 kehtetuks tunnistamise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta,1 viimati muudetud määrusega (EÜ) nr 660/1999,2 eriti selle artiklit 21,
ning arvestades, et:
1) tuleks sätestada vastavalt määrusele (EMÜ) nr 2075/92 ja vastavalt selle kohaldamiseks vastuvõetud määrustele edastatav teave;
2) tõhusa haldamise huvides tuleks see teave koondada ja kehtestada teabe edastamise ajakava;
3) liikmesriigid on edastanud toortubakasektori nõutavat teavet vastavalt komisjoni määrusele (EMÜ) nr 1771/93 teabe edastamise kohta tubakasektoris alates 1993. aasta saagikoristusest.3 Käesolev määrus osutab määrustele, mis on asendatud komisjoni 22. detsembri 1998. aasta määrusega (EÜ) nr 2848/98, milles sätestatakse nõukogu määruse (EMÜ) nr 2075/92 üksikasjalikud rakenduseeskirjad seoses toortubakasektori lisatasukavade, tootmiskvootide ja tootjarühmadele antava eriabiga4 (viimati muudetud määrusega (EÜ) nr 2162/995). Seepärast tuleks määrus (EMÜ) nr 1771/93 kehtetuks tunnistada;
4) käesoleva määrusega ettenähtud meetmed on kooskõlas tubakaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Liikmesriigid edastavad I-III lisas sätestatud teabe vastavalt samas märgitud tähtajale.
See teave edastatakse iga saagikoristuse ja kõikide sordirühmade kohta.
Artikkel 2
Liikmesriigid võtavad vajalikke meetmeid tagamaks, et asjaomased ettevõtjad edastaksid neile nõutud teabe ettenähtud tähtaja jooksul.
Artikkel 3
Teave esmase töötlemise ettevõtete valduses olevate varude kohta edastatakse vastavalt III lisale.
Artikkel 4
Määrus (EMÜ) nr 1771/93 tunnistatakse alates 2000. aasta saagikoristusest kehtetuks.
Artikkel 5
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 2000. aasta saagikoristusest.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. detsember 1999

Labels: 17
19
10
6
12